గణపతి నరేష్ పట్వారీ

గణపతి నరేష్ పట్వారీ, తెలంగాణకు చెందిన రసాయన శాస్త్రవేత్త, ఇండియన్ ఇన్‌స్టిట్యూట్ ఆఫ్ టెక్నాలజీ బొంబాయిలో కెమిస్ట్రీ విభాగంలో ప్రొఫెసర్. వైబ్రేషనల్ స్పెక్ట్రోస్కోపీపై అధ్యయనం చేశాడు. రసాయనశాస్త్రంలో సైన్స్ అండ్ టెక్నాలజీకి శాంతి స్వరూప్ భట్నాగర్ పురస్కారం అందుకున్నాడు.

జననం, విద్య 
నరేష్ పట్వారీ 1972 డిసెంబరు 13న తెలంగాణ రాష్ట్రం, నిజామాబాద్ జిల్లా, బోధన్ పట్టణంలో జన్మించాడు. తన స్వగ్రామంలోనే ప్రారంభ పాఠశాల విద్యను చదివి, 1992 ఉస్మానియా విశ్వవిద్యాలయంలో బిఎస్సీ పూర్తిచేశాడు. ఆ తరువాత యూనివర్సిటీ ఆఫ్ హైదరాబాద్‌లో చేరి 1994లో మాస్టర్స్ డిగ్రీ (ఎంఎస్సీ) పూర్తి చేశాడు.

పరిశోధన 
2000లో పిహెచ్,డి.లో చేరి టాటా ఇన్‌స్టిట్యూట్ ఆఫ్ ఫండమెంటల్ రీసెర్చ్‌లో డాక్టరల్ పరిశోధన కొనసాగించాడు. 2000-02 సమయంలో జపాన్ సొసైటీ ఫర్ ది ప్రమోషన్ ఆఫ్ సైన్స్ ద్వారా అందించబడిన ఫెలోషిప్‌పై తోహోకు విశ్వవిద్యాలయంలో, 2003లో అర్బానా-ఛాంపెయిన్‌లోని ఇల్లినాయిస్ విశ్వవిద్యాలయంలో పోస్ట్-డాక్టోరల్ వర్క్ చేసాడు. నరేష్ పట్వారీ పరిశోధనలు అనేక వ్యాసాల ద్వారా డాక్యుమెంట్ చేయబడ్డాయి, రీసెర్చ్‌గేట్ అనే ఆన్‌లైన్ ఆర్టికల్ రిపోజిటరీ ఆఫ్ సైంటిఫిక్ ఆర్టికల్స్ వాటిలో జాబితాలు చేయబడ్డాయి. అనేక సెమినార్లలో ప్రసంగాలు, పత్ర సమర్పణలు చేశాడు.

ఉద్యోగం 
2003లో భారతదేశానికి తిరిగివచ్చి, 2003 ఏప్రిల్ నెలలో బొంబాయిలోని ఇండియన్ ఇన్‌స్టిట్యూట్ ఆఫ్ టెక్నాలజీలో అసిస్టెంట్ ప్రొఫెసర్‌గా చేరాడు. 2007లో అసోసియేట్ ప్రొఫెసర్ గా మారి, 2012లో ఆచార్య హోదా పొందాడు.

అవార్డులు 
సైంటిఫిక్ రీసెర్చ్ కోసం భారత ప్రభుత్వ అత్యున్నత ఏజెన్సీ నుండి 2017 కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ అవార్డు, రసాయన శాస్త్రాలకు చేసిన కృషికి గానూ అత్యున్నత భారతీయ సైన్స్ అవార్డులలో ఒకటైన సైన్స్ అండ్ టెక్నాలజీకి శాంతి స్వరూప్ భట్నాగర్ పురస్కారం అందుకున్నాడు.

మూలాలు

మరింత చదవడానికి

బయటి లింకులు 
 
 

జీవిస్తున్న ప్రజలు
1972 జననాలు
ఉస్మానియా విశ్వవిద్యాలయం పూర్వ విద్యార్ధులు
నిజామాబాదు జిల్లా శాస్త్రవేత్తలు
నిజామాబాదు జిల్లా వ్యక్తులు